Source: http://www.ziare.com/monica-macovei/justitie/macovei-cere-csm-solutii-pentru-ca-pensionarea-judecatorilor-sa-nu-mai-blocheze-procesele-1482118
Timestamp: 2018-03-20 23:32:21+00:00
Document Index: 12128690

Matched Legal Cases: ['CSM ', 'CSM ', 'CSM ', 'ICCJ ', 'CSM ', 'CSM ', 'CSM ', 'ICCJ ', 'CSM ', 'CSM ']

Actualitate > Monica Macovei > justitie
Europarlamentarul Monica Macovei cere Consiliului Superior al Magistraturii "sa propuna solutii pentru ca pensionarea unor judecatori sa nu blocheze procesele". Fostul ministru al Justitiei a facut astfel referire la reluarea proceselor lui Liviu Dragnea, Calin Popescu Tariceanu si Gabriel Oprea, ca urmare a pensionarii judecatorului Ana Maria Dascalu.
"Ma asteptam ca CSM sa discute situatia proceselor din care se retrag judecatorii cu varsta de pensionare inca de la prima decizie de la Inalta Curte de Casatie si Justitie de a relua etape din procesele lui Dragnea si Tariceanu.
Intre timp, aceeasi decizie a fost luata si in procesul lui Gabriel Oprea. Un punct de vedere al CSM devine obligatoriu, mai ales ca deciziile de a mentine in activitate judecatorii care au deja varsta de pensionare ii apartin.
Care este raspunderea CSM in astfel de situatii, cand aproba ca un judecator sa poata profesa si chiar la finalul procesului se retrage din complet si vrea sa iasa la pensie?
Judecatoarea de la ICCJ din cazul Dragnea sau Tariceanu mai putea ramane la instanta si in acel complet pana in octombrie, potrivit deciziei CSM de a o mentine in activitate. Este curios CSM sa afle de ce nu a mai intrat in completul de judecata, desi ar mai fi putut sa o faca?
A calculat CSM cat costa reluarea unor etape dintr-un proces doar pentru ca un judecator decide sa se retraga din complet si sa iasa la pensie inainte de ultimele termene ale unui proces?
Solicit CSM, singura institutie care poate analiza situatia, sa propuna masuri ca acest lucru sa nu se mai repete, atat in cazul judecatorilor care se apropie de varsta de pensionare, cat si a celor care au depasit aceasta varsta, dar au facut solicitari sa profeseze in continuare", a scris pe Facebook Monica Luisa Macovei.
Aceasta sustine ca, daca va deveni o regula ca judecatorii sa poata cere pensionarea in timpul unui proces, iar cererea sa le fie aprobata de CSM, "ne putem astepta ca procese in care sunt judecati politicieni sau inalti functionari publici pentru fapte de coruptie sa dureze tot mai mult, sa coste tot mai mult si sa existe riscul ca unele probe sa nu mai poata fi administrate, daca, de pilda, un martor nu mai poate fi audiat a doua oara".
"Ce semnal transmite ICCJ care, dintr-o lovitura, anuleaza luni de zile de procese si ia totul de la capat in dosare de coruptie in care sunt implicati politicieni? Efectele deciziei de a lua de la zero etape din procese, daca se retrage vreun judecator, se resfrang si asupra duratei proceselor si a vointei de a combate coruptia si marea criminalitate la nivel inalt.
Neincrederea si indoiala cu care opinia publica priveste deciziile controversate, de la incercarea lui Dragnea de a impune OUG 13 incoace, cer o reactie rapida a CSM si garantii ca procesele in care sunt implicati politicieni nu vor taragana in instanta sau nu vor fi oprite prin masuri administrative", mai scrie fostul ministru al Justitiei.
Amintim ca, in ultimele saptamani, s-a anuntat ca procesele lui Liviu Dragnea, Calin Popescu Tariceanu si Gabriel Oprea se vor relua de la zero, dupa ce Ana Maria Dascalu s-a pensionat, astfel ca trebuie modificate completele de judecata.
Citeste mai multe despre Monica Macovei solicitare CSM pensionare judecatori Macovei Dascalu pensionare pensionare Dascalu reluare procese
CSM-ul nu are calitatea sa modifice legi si decizii ale CEDO si nu stiu cum poate bloca o cerer de pensionare.
Curios e ca nu a deranjat-o pe d-na Macovei cand lidia Stanciu s-a pensionat si nu si-a finalizat dosarele in care a pronuntat sentinte.
Cum au putut parlamentarii nostri sa faca legi atat de proaste incat
sa nu se stie ce trebuie facut in cazul pensionarii unui judecator ???
Orice director de institute, manager de firma gaseste imediat (adica foarte repede) o solutie de inlocuire a unui pensionar, bolnav sau demisionar ... Iar aici, mare scofala: nu se poate repartiza imediat prin metode aleatorii un alt judecator ? Chestia asta are nevoie de mai mult de cateva zile ca sa fie rezolvata ? Ne mai miram ca guvernarea merge prost...
...poate pentru ca procesele dureaza atat de mult.
..De ce la americani dureaza atat de putin din momentul inceperii procesului?
E posibil si ca judecatorii sa faca tot ce pot sa scape de procese politice fara sa fie arestati ca nu fac ce vor procurorii.
De fapt procurorii ajung sa se aresteze intre ei in lupta pentru putere. Doar nu o sa se jeneze sa aresteze judecatori cand le stau in calea intereselor.
Hotzoaica asta mai are tupeu sa ceara ceva?
Despre varsta pensionarii si despre cuantumul pensiei nimic...
D-na Makovey nu ciripeste nimic despre incalcarea Constitutiei privind egalitatea in drepturi a cetatenilor.
Unii sunt mult mai egali decat altii. De ce varsta de pensionare nu este aceeasi , cu exceptia militarilor care au fost in teatre de lupta , a pilotilor militari...?